Tyd om alle vergrype uit te wys | Netwerk24
Tyd om alle vergrype uit te wys
Deur Charl Adams, Century City 04 Julie 2019 00:00
Soos te verwagte, spring die konserwatiewe juigbrigade op en af in hul afkeer van Anton van Niekerk se deeglik uiteengesette redenasies.
Nou weer word hy verguis oor sy standpunt oor die FAK se Penkop-monument en sy geldige vraag: “Waar is die swart kinders?”
Wat hierdie beswaardes nie wil besef nie, is dat die meeste Afrikaners steeds dink aan “eie sake”.
Of dit nou gaan oor grondsake, plaasmoorde of kultuurorganisasies soos die FAK. Ek raai diegene aan om te gaan kyk hoe die ATKV sy organisasie heromskryf het en nou inklusief is.
Leopold Scholtz is voor in die koor om die professor te beskuldig van kwansuis te “emosioneel wees”.
Maar natuurlik is dit ’n emosionele saak!
Partisie en die ontkenning van die regte van die meerderheid het ons almal in die land al ontsaglike skade berokken.
Dis hoog tyd dat alle vergrype uitgewys en verdoem word.
Meer oor: Anton Van Niekerk | Century City | Brief | Mystem
Spur toe saam met héle straat se kinders?
Versoening sou hier waardevol wees